CELEX: 62020CN0228
Language: fi
Date: 2020-06-02 00:00:00
Title: Asia C-228/20: Ennakkoratkaisupyyntö, jonka Niedersächsisches Finanzgericht (Saksa) on esittänyt 2.6.2020 – I GmbH v. Finanzamt H

17.8.2020   
            
            
               FI
            
            
               Euroopan unionin virallinen lehti
            
            
               C 271/26
            
         
      Ennakkoratkaisupyyntö, jonka Niedersächsisches Finanzgericht (Saksa) on esittänyt 2.6.2020 – I GmbH v. Finanzamt H
      (Asia C-228/20)
      (2020/C 271/34)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Niedersächsisches Finanzgericht
      
         Pääasian asianosaiset
      
      
         Kantaja: I GmbH
      
         Vastaaja: Finanzamt H
      
         Ennakkoratkaisukysymykset
      
      
                  1)
               
               
                  Sopiiko liikevaihtoverolain (Umsatzsteuergesetz, UStG) 4 §:n 14 kohdan b alakohta yhteen yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) (jäljempänä arvonlisäverodirektiivi) 132 artiklan 1 kohdan b alakohdan kanssa siltä osin kuin verovapautuksen antaminen sairaaloille, jotka eivät ole julkisyhteisöjen ylläpitämiä laitoksia, edellyttää, että niille on annettu toimilupa sosiaaliturvalain (Sozialgesetzbuch, SGB) V osan 108 §:n nojalla?
               
            
                  2)
               
               
                  Jos ensimmäiseen kysymykseen on vastattava kieltävästi: Millä edellytyksillä yksityisoikeudellisten sairaaloiden harjoittamaa sairaalahoitoa harjoitetaan arvonlisäverodirektiivin 132 artiklan 1 kohdan b alakohdassa tarkoitetulla tavalla julkisyhteisöjen ylläpitämien laitosten harjoittamaan sairaalahoitoon ”verrattavissa sosiaalisissa olosuhteissa”?
               
            
         (1)  EUVL 2006, L 347, s. 1.